صدقيني نسيت اني ابيك وتبيني
وانتي اللي اعرفك قبل اعرف الكلام
وين عينك حياتي طال هجران عيني
فيك هايم وربي قبل عينك تهام
ارسليلي خفوقي وين قلبي وويني
طال صبر الموده طال ليلي بنام
وينك أرسلت لك الفين مره يديني
ورجعت لي حزينه ما لفاها سلام
ليت لاهل الهوى ديان واقول ديني
عل ياخذ من الخلان سيف الغرام
في سنين المحبه يوم غابت سنيني
ما على الحب والخلان مني ملام
لك تعلمت حبك فالهجر علميني
كيف يجفا حبيب الشمس لجل الظلام
للغلا حدثيني وفالجفا وادعيني
بس اصير بغيابك حاير ذا حرام